OSNOVA
Správa zo zahraničnej pracovnej cesty
1.  Účastníci ZPC:
Nasledovní zamestnanci CVTI SR, Lamačská cesta 8/A, 811 04 Bratislava
1. Miroslav Kubiš, Mgr., koordinátor Aktivity 1.1 projektu NITT SK, (Aj, Nj)	
2. Martin Smeja, Ing., odborný referent, (Aj) 	

2.  Zahraničná pracovná cesta:
Miesto konania: Technologické inovační centrum ČKD Praha, Klečákova 5/347, Praha 9, Česká republika
Termín konania: 3.11.2010
Organizátor podujatia: CzechBio, asociace biotechnologických společností ČR a Licensing Executives Society Česká republika
Účel cesty: Účasť na odbornej konferencii k problematike transferu technológií v ČR – Inovačné projekty a ochrana duševného vlastníctva. Cieľom pracovnej cesty bolo získať informácie z praktickej realizácie TT v ČR
Financovanie: Výdavky na cestu budú refundované z národného projektu NITT SK
Náklady (cestovné,  pobytové náklady, iné výdavky):
a)	cestovné: služobné vozidlo
b)	pobytové náklady (stravné, vreckové, ubytovanie): 2 x 840,00 CZK
c)	iné výdavky 
zápisné na konferenciu: 2 x 1.500,00 CZK
parkovací poplatok: 1 x 160,00 CZK
SPOLU: 4.840,00 CZK 

3.  Rámcový program pobytu:
Konferencia zameraná na definovanie a iniciovanie riešenia problémov spojených s transferom technológií v rámci spoločných projektov verejnej a súkromnej sféry.
8:30 Registrace účastníků
9:00 Přivítání účastníků – Základní zásady ochrany průmyslového vlastnictví
RNDr. Jan Krejčí
9:15 Zaměření semináře
RNDr. Kateřina Hartvichová – Licensing Executives Society
9:30 Autorský zákon a jeho interakce s problematikou ochrany duševního vlastnictví
Mgr. Adéla Faladová – Ministerstvo kultury
10:00 Představení právního rámce s ohledem na IP a podmínek projektů MŠMT
JUDr. Petr Prášek
10:30 Právní rámec a pohled univerzit k problematice IP
RNDr. Eva Janouškovcová – TTC Masarykova univerzita
11:30 Aktuální potřeby a problémy ústavů AV ČR v oblasti ochrany duševního vlastnictví řešené útvarem Patentové a licenční služby SSČ AV ČR, v.v.i.
Ing. Petra Kolářová – Středisko společných činností AV ČR, v.v.i.
12:00 Ochrana IP v programech vypisovaných TA ČR
RNDr. Martin Bunček Ph.D. – Technologická agentura ČR
13:30 Zkušenosti české firmy s ochranou duševního vlastnictví v národních a mezinárodních projektech
RNDr. Jan Krejčí – BVT Technologies a.s
14:00 Zkušenosti české firmy s ochranou duševního vlastnictví v národních a mezinárodních projektech II. TBC
14:30 Výzkum a průmyslové vlastnictví
Karel Čada – Čermák, Hořejš, Matějka a spol. advokátní a patentová kancelář
15:00 Služby sítě Enterprise Europe Network ČR podporující vývoj inovací a ochranu průmyslových práv v malých a středních podnicích“
Ing. Václav Suchý CSc., Technologické Centrum AV ČR
15:20 Program Patent – granty prostředky pro financování ochrany duševního vlastnictví
Mgr. Magdaléna Štukmanová – CzechInvest
16:00 Konec semináře

Kontaktovaní partneri:
Ing. Václac Suchý, CSc., Technologické centrum AV ČR, Enterprise Europe Network
Ing. Petra Kolářová, Středisko společných činností AV ČR

4.  Stručný priebeh rokovaní, resp.  študijného pobytu:

Nosnou témou seminára bola výmena skúseností z procesu transferu technológií medzi jednotlivými akademickými inštitúciami a medzi akademickými inštitúciami a zástupcami súkromnej sféry. Jedným z cieľov seminára bolo podnietiť diskusiu všetkých zainteresovaných strán na tému ochrany duševného vlastníctva v projektoch, ktorých sa zúčastňuje akademická aj komerčná sféra a následne iniciovať spoločné hľadanie riešení identifikovaných problémov.

Na úvod seminára boli prezentované jeho ciele a určujúca téma seminára – rozdielne hodnotenie znalostí (duševného vlastníctva) akademickou obcou (dôraz na samotné znalosti, vedenie a prestíž) a komerčnej sféry (dôraz na zisk). Pri spoločných projektoch TT môže na základe tohto rozdielneho chápania dochádzať ku konfliktom.

Ing. Katarína Hartvichová (riaditeľka LES ČR) sa vo svojej prednáške venovala popisu procesu patentovania a vyzdvihla niektoré skúsenosti a zaužívané praktiky ako napr. nakladanie s lehotami pri podávaní žiadostí o medzinárodné patenty alebo podávanie námietok proti novosti. Rozoberala po právnej stránke vlastníctvo výstupu výskumu a od čoho sa toto vlastníctvo odvíja, rovnako ako ošetrenie vlastníctva výstupu výskumu v projektoch spolupráce viacerých strán. Stručne prízvukovala základné princípy spolupráce na spoločných projektoch a východiská pre uzatváranie zmlúv pri takejto spolupráci.

Mgr. Jitka Meklešová (Ministerstvo kultúry ČR) sa vo svojej prednáške venovala súbehu ochrany duševného vlastníctva autorským zákonom a nástrojmi ochrany priemyselného vlastníctva (patent, ochranná známka, úžitkový vzor). Prízvukovala rozdiely v možnostiach ochrany DV s využitím rôznych nástrojov a porovnávala tradíciu anglosaského práva v tejto oblasti so súčasným platným právnym stavom v ČR.

Mgr. Peter Prášek (Ministerstvo školstva ČR) v krátkosti odprezentoval tematiku ochrany práv duševného vlastníctva v operačných programoch ministerstva.

RNDr. Eva Janouškovcová, PhD. (Centrum transferu technológií Masarykovej Univerzity) podrobne popísala chápanie ochrany DV a transferu technológií na MU, prízvukovala, že poslaním univerzít nie je šírenie nadobudnutých poznatkov, hlavnou úlohou je základný výskum s obmedzenými aplikačnými výstupmi a práve preto vznikajú pri univerzitách CTT, aby napomáhali túto úlohu plniť oni. Rozobrala problematiku publikovanie verzus patentovanie a priblížila prax v prístupe k akademikom v tejto oblasti na MU. Podrobnejšie sa venovala tomu, ako je na MU chápané DV a rôzne spôsoby jeho vzniku, pričom prízvukovala potrebu interných smerníc pre každú z týchto oblastí. Upozornila na skúsenosť CTT MU, podľa ktorej je ľahšie komercializovať technológie, ktoré vzídu zo spolupráce so súkromným sektorom ako hotové patentované technológie, ktoré vzídu z vlastného výskumu akademickej inštitúcie. V skratke rozobrala systém hodnotenia vedeckých pracovísk v ČR a namietala príliš vysoký dôraz na bodové ohodnocovanie patentov v porovnaní s publikovaním v špičkových vedeckých periodikách.

Ing. Petra Kolářová (Stredisko spoločných činností Akadémie vied ČR) sa vo svojej prednáške zamerala zákonné možnosti využitia výsledkov VaV v ČR. Jedná sa o problematiku konfliktu potreby publikovania výsledkov VV činnosti na strane akademických inštitúcií a potreby utajovania výsledkov VV činnosti na strane komerčnej sféry za účelom neskoršieho patentovania.
V niekoľkých ďalších prednáškach bola rozobratá činnosť Technologickej agentúry ČR a boli analyzované zákony, ktoré ovplyvňujú kvalitu spolupráce akademickej a komerčnej sféry.

5.  Odporúčané závery:
Poznatky získané na konferencii budú využité pri realizácii národného projektu NITT SK. Do pripravovanej štúdie mapujúcej súčasnú situáciu v oblasti transferu technológií v SR bola doplnená problematika pojednávajúca o potenciálnych konfliktoch vyplývajúcich z rôzneho ponímania potreby zverejňovania a patentovania vynájdených technológií akademickou a komerčnou sférou. Táto problematika je v ČR dlhodobejšie spracovávaná Strediskom spoločných činností Akadémie vied ČR s predpokladaným dopadom na relevantnú legislatívu platnú v ČR.

6.   Prehľad prinesenej dokumentácie a miesto jej uloženia
-

7.   Osobitne vyhodnotený očakávaný prínos ZPC
		Informácie získané na konferencii rozšíria tematický rozsah štúdií pripravovaných v rámci prvej etapy realizácie projektu NITT SK a prispejú k informačnej báze z oblasti problematiky transferu technológií využiteľnej v ďalších etapách projektu. 

8.    Spôsob zverejnenia výsledkov ZPC, prenos získaných informácií
Podrobná správa zo ZPC je zverejnená v intranete CVTI SR. Účastníci cesty predajú získané poznatky kolegom podieľajúcim sa na realizácii príbuzných aktivít.

Súhlasím so zverejnením správy na internete

Správu vypracoval: Mgr. Miroslav Kubiš (koordinátor Aktivity 1.1 projektu NITT SK)
Dátum: 5.11.2010

Správu schválil:  prof. RNDr. Ján Turňa, CSc. (riaditeľ)
 
Poznámka:
Správu zo ZPC je potrebné vypracovať do 10 dní od jej ukončenia a v  elektronickej forme zaslať na Sekciu medzinárodnej spolupráce MŠVVŠ SR.